## Pravilnik o izmjenama Pravilnika o normativima rada i jedinstvenim elementima vrednovanja rezultata rada u stanicama za tehnički pregled vozila

### NN 34/2002 (3.4.2002.), Pravilnik o izmjenama Pravilnika o normativima rada i jedinstvenim elementima vrednovanja rezultata rada u stanicama za tehnički pregled vozila

HRVATSKI
AUTOKLUB

744

Na teme­lju članka 280. stavak 3. Zakona o sigurnosti prometa na cestama
(»Narodne novine« broj: 59/96), te rješe­nja Ministarstva unutar­njih poslova
Republike Hrvatske broj: 511-01-72-7693/7-93 od 5. kolovoza 1993. godine
Nadzorni odbor Centra za vozila Hrvatske dana 21. ve­ljače 2002. i Upravni
odbor Hrvat­skog autokluba dana 21. ožujka 2002. donijeli su

## PRAVILNIK

### O IZMJENAMA PRAVILNIKA O NORMATIVIMA RADA I JEDINSTVENIM ELEMENTIMA VREDNOVANJA REZULTATA RADA U STANICAMA ZA TEHNIČKI PREGLED VOZILA

Članak 1.

U Pravilniku o normativima
rada i jedinstvenim elementima vrednova­nja rezultata rada u stanicama za
tehnički pre­gled vozila (»Narodne novine«, broj 166/98) članak 4. mije­nja se
i glasi:

*»Realni normativ* utvrđuje se na
način da se u izmjereno vrijeme utvrđeno teorijskim normativom uk­ljuče svi
svakodnevni realni gubici kao što su tehnološki zastoj (smet­nje), rasprava sa
strankama i slične rad­nje koje onemogućuju postiza­nje teorijskog normativa, a
izračunava se tako da se vrijednost teorijskog normativa podijeli sa 0,85
(realni normativ = teorijski normativ/0,85).«

Članak 2.

Članak 5. Pravilnika mije­nja
se i glasi:

*Kalkulativni normativ* je realni
normativ uvećan za vrijeme čeka­nja vozila (realna neiskoristivost kapaciteta),
vrijeme zastoja u radu stanice i drugih uobičajenih, u pravilu vremenski
odredivih elemenata koji su uk­ljučeni u rad i ne predstav­ljaju produktivno
radno vrijeme, a izračunava se tako da se vrijednost teorijskog normativa za
sve poslove koji se obav­ljaju u stanici za tehnički pre­gled vozila, izuzev
poslova re­gistracije vozila, ovjere prometne dozvole i poslova koji tome
prethode, podijeli sa 0,65 (kalkulativni normativ = teorijski normativ/0,65).

Za poslove re­gistracije
vozila, ovjere prometne dozvole i poslova koji tome prethode kalkulativni
normativ izračunava se tako da se vrijednost teorijskog normativa podijeli sa
0,75 (kalkulativni normativ = teorijski normativ/0,75).«

Članak 3.

Članak 22. Pravilnika mije­nja
se i glasi:

»Godiš­nji plan rada stanice
iznosi 260 radnih dana, a utvrđuje se na sljedeći način: broj dana godiš­nje
365, broj nedje­lja 52, broj državnih blagdana i neradnih dana 12, besplatne
preventivne akcije 5, zastoji (kvarovi, nestanak struje i dr.) 3, godiš­nji
odmori 26, bolova­nja i ostalo (školova­nje, obite­ljski razlozi, sastanci,
seminari i dr.) 7, te ostaje za rad 260 dana.

Radni tjedan iznosi 40 sati, u pravilu raspoređenih na 6 radnih dana.«

Članak 4.

U članku 23. Pravilnika stavak 1. mije­nja se i glasi:

»Mjesečni normativ izrađuje se na bazi 26 radnih dana mjesečno
(prosječno 173 sata rada).«

Članak 5.

Ovaj Pravilnik stupa na snagu i primje­njuje se osmog dana od dana
objave u »Narodnim novinama«.

I/1, broj:
636-1/2002                                           Broj:
2121

Zagreb,
21. ve­ljače 2002.                                    Zagreb,
21. ožujka 2002.

Centar za vozila Hrvatske                 Hrvatski autoklub

Predsjednik
Nadzornog odbora                            Predsjednik

**Ivan Babovac, dipl. ing.,** v.
r.                             **dr. sc.
Antun Vujić,** v. r.

Pravilnik, NN 34/2002-744